Rasende Squillaci: – Du er en dritt!
Svensken scoret to mål og ble den store helten for serieleder Paris Saint-Germain da Bastia ble beseiret med 2-0 i Ligue 1 lørdag kveld. Etter kampslutt, mens han takket dommertrioen for kampen, fikk imidlertid superstjernen gjennomgå. Sett denne? Pinlig Zlatan-brøler Bastia-forsvarer Sebastian Squillaci oppsøkte svensken og ga ettertrykkelig beskjed om hva han synes om Zlatan. Episoden ble fanget opp på video, og ifølge svenske Aftonbladet skal franskmannen ha sagt følgende: – Du er en dritt og ingen stor fotballspiller. Du må lære deg å vise respekt, tordnet han mot Zlatan. Nøyaktig hva som utløste situasjonen vites ikke, men de to hadde flere tøffe dueller ute på matten i løpet av kampen. Zlatan svarte på kritikken ved å først be Squillaci holde munn. Og respekten franskmannen etterlyste? Den kunne han bare glemme. – Kan noen bare få ham til å være stille? Respect, my ass, skal Zlatan ha uttalt. Zlatan og PSG kunne uansett juble høyest og leder nå Ligue 1 fem poeng foran overraskelseslaget Angers SCO. Bastia ligger på sin side på 15. plass med 10 poeng etter 10 serierunder.
Først ordnet han PSG-seier. Så fikk Zlatan Ibrahimovic det glatte lag av motstanderen.